CELEX: 62018TN0692
Language: et
Date: 2018-11-23 00:00:00
Title: Kohtuasi T-692/18: 23. novembril 2018 esitatud hagi – Montanari versus Euroopa välisteenistus

28.1.2019   
            
            
               ET
            
            
               Euroopa Liidu Teataja
            
            
               C 35/27
            
         
      23. novembril 2018 esitatud hagi – Montanari versus Euroopa välisteenistus
      (Kohtuasi T-692/18)
      (2019/C 35/33)
      Kohtumenetluse keel: prantsuse
      
         Pooled
      
      
         Hageja: Marco Montanari (Reggio d’Émilie, Itaalia) (esindajad: advokaadid A. Champetier ja S. Rodrigues)
      
         Kostja: Euroopa välisteenistus
      
         Nõuded
      
      Hageja palub Üldkohtul:
      
                  —
               
               
                  tunnistada hagi vastuvõetavaks ja põhjendatuks;
               
            
                  —
               
               
                  tühistada vaidlustatud otsus, millega keelduti võimaldamast hagejal täies ulatuses või osaliselt tutvuda [tagapool] viidatud dokumendiga;
               
            
                  —
               
               
                  mõista kõik kohtumenetlusega seotud kulud välja kostjalt.
               
            
         Väited ja peamised argumendid
      
      Hagi on esitatud Euroopa välisteenistuse 24. oktoobri 2018. aasta otsuse peale, millega keelduti võimaldamast hagejal tutvuda 29. juuli 2017. aasta aruandega, mis koostati pärast missioonide toetamise osakonna juhataja läbi viidud vahendusmissiooni.
      Hagi põhjendamiseks esitab hageja kolm väidet.
      
                  1.
               
               
                  Esimene väide, et rikutud on määrust nr 1049/2001, ELTL artikli 15 lõiget 3 ning Euroopa Liidu põhiõiguste harta artiklit 42. Täpsemalt väidab hageja, et üldsuse juurdepääs institutsioonide dokumentidele on õiguspõhimõte ning et keelu võimalus on erand. Määruse nr 1049/2001 artiklis 4 ete nähtud erandid, millele Euroopa välisteenindus viitas, ei põhjenda aga dokumentidega tutvumise keelamist, kuna selles artiklis kehtestatud tingimused ei ole täidetud.
               
            
                  2.
               
               
                  Teine väide, et rikutud on ELTL artiklit 296 ja Euroopa Liidu põhiõiguste harta artiklit 41, kuna vaidlustatud otsuseid ei ole põhjendatud või on põhjendatud ebapiisavalt.
               
            
                  3.
               
               
                  Kolmas väide, et rikutud on proportsionaalsuse põhimõtet.